קובי סמולדרס

יאקובה פרנסיסקה מריה "קובי" סמולדרס (באנגלית: Jacoba Francisca Maria "Cobie" Smulders; נולדה ב-3 באפריל 1982) היא שחקנית ודוגמנית קנדית. ידועה בעיקר בזכות גילומה של רובין שרבטסקי בסיטקום "איך פגשתי את אמא" (2005–2014) ברשת CBS, ובתור הסוכנת מריה היל ב.

ביוגרפיה
סמולדרס נולדה ב, קולומביה הבריטית שבקנדה לאב הולנדי ואם אנגלייה; יש לה ארבע אחיות. היא נקראת על שם הדודה רבתא שלה, יאקובה, אשר נתנה לה את שם החיבה "קובי".

בגיל צעיר עברה עם משפחתה להתגורר בעיר ווייט רוק , קולומביה הבריטית, ולאחר מכן עברה עימם לשכונת ווסט פוינט גריי  האמידה בצפון מערב ונקובר.

בילדותה הייתה חברה באגודת המדריכות והצופות העולמית לגילאי 7 - 10. בצעירותה שאפה סמולדרס להיות ביולוגית ימית. היא התעניינה בתיאטרון במהלך לימודי התיכון שם שיחקה בהצגות בית הספר ואף למדה תקופה קצרה באוניברסיטת ויקטוריה  עד שפרשה לטובת קריירת משחק במשרה מלאה. בנעוריה חתמה בסוכנות דוגמנות והחלה לדגמן ברחבי העולם, ובין היתר בניו יורק, פריז, מילאנו, ברלין, אתונה, טוקיו ואפריקה.

קריירה
בשנת 2002 קיבלה את תפקיד המשחק הראשון שלה כאורחת בסדרת המדע הבדיוני "ג'רמייה" של רשת Showtime; לאחר מכן היא הופיעה במספר הופעות בטלוויזיה, בין היתר בסדרות "מרוץ לאתמול", "סמולוויל", "אנדרומדה" ואף תפקיד חוזר בסדרה "ישנן בנות".

בשנת 2003 לוהקה לתפקיד הראשי הראשון שלה בסדרה "Veritas: The Quest"  של רשת ABC, אשר נמשכה עונה אחת ובה היא הופיעה בכל 13 הפרקים.

בשנים 2005–2014 היא כיכבה בתור אחת הדמויות הראשיות בסדרת קומדיית המצבים "איך פגשתי את אמא" של רשת CBS, את דמותה של כתבת החדשות רובין שרבטסקי, התפקיד הידוע ביותר שלה והתפקיד הקבוע השני שלה בסדרת טלוויזיה. התוכנית נמשכה תשע עונות, וזכתה בעשרה פרסי אמי.

ב-2012 היא שיחקה בסרט "Grassroots". ב-2013 היא שיחקה בסרט הקומדיה "הטעות הגדולה" לצד וינס ווהן ובסרט "מקום מבטחים".

בשנת 2012 שיחקה בסרט גיבורי-העל של מארוול "הנוקמים" בתור מריה היל - סוכנת  וסגניתו של ניק פיורי. והיא שבה לגלם את התפקיד בעוד הפקות מבית היקום הקולנועי של מארוול: בסרט "קפטן אמריקה: חייל החורף" (2014), בסרט "הנוקמים: עידן אולטרון" (2015), במספר פרקים בסדרה "סוכני ", בסרט "הנוקמים: מלחמת האינסוף" (2018), בסרט ההמשך שלו "הנוקמים: סוף המשחק" (2019), ובסרט "ספיידרמן: רחוק מהבית" (2019).

בשנת 2014 היא דיבבה את דמותה של וונדר וומן בסרט האנימציה "סרט לגו" וב-2019 חזרה לדבב את הדמות בסרט לגו 2: החלק השני.

בשנת 2015 היא כיכבה בסרט "Results" לצד גיא פירס ובסרט הדרמה "בלתי צפוי" לצד אנדרס הולם.

בשנת 2016 היא כיכבה כרס"ן סוזן טרנר בסרט הפעולה "ג'ק ריצ'ר: אין דרך חזרה" לצד טום קרוז (סרט ההמשך ל"ג'ק ריצ'ר"). בנוסף בשנה זו, היא גילמה את רובי בסרטה של קליאה דובאל "ההתערבות". כמו כן, היא דיבבה את אנני בסדרת האנימציה "אנימלס" של רשת HBO.

בשנת 2017 גילמה את האמא בסדרה מבית נטפליקס "סדרה של צרות" בה מככב ניל פטריק האריס. כמו כן, היא כיכבה גם בסרט הקומי "Literally, Right Before Aaron" לצד ג'סטין לונג. בנוסף, היא דיבבה את כלב טבע בסדרת האנימציה "טבע של חתול" של רשת PBS, בה מככב בעלה.

בשנים 2017–2019 שיחק סמולדרס בסדרה "חברים מהקולג'" מבית נטפליקס, בתור ליסה טרנר. הסדרה בוטלה כעבור שתי עונות.

בשנת 2022, היא שבה לתפקידה בתור רובין שרבטסקי בפרק סיום של סדרת הספין-אוף "איך פגשתי את אבא" המשודרת בשירות הסטרימינג הולו.

חיים אישיים
בינואר 2009 היא התארסה לשחקן והקומיקאי האמריקאי טרן קילם לאחר שנפגשו במסיבה של חבר משותף ארבע שנים קודם לכן. הם נישאו ב-8 בספטמבר 2012 בטקס שנערך בסולבנג (אנ'), קליפורניה. יש להם שתי בנות; ילידות 2009 ו-2015, והם מתגוררים בשכונת היוקרה פסיפיק פליסיידס (אנ') בלוס אנג'לס, הממוקמת כ-32 ק"מ מערבית למרכז העסקים הראשי של לוס אנג'לס.

ב-2015 סמולדרס חשפה שהיא סבלה מסרטן השחלה בגיל 25, תוך כדי צילומי העונה השלישית של "איך פגשתי את אמא" ב-2007. היא עברה ניתוח כדי להסיר שני גידולים מהשחלות שלה, אולם הסרטן הספיק להתפשט לבלוטות הלימפה שלה מה שהצריך ממנה לעבור מספר ניתוחים נוספים במהלך השנתיים שלאחר מכן. באוגוסט 2019 דיווחה סמולדרס על הפוגה.

בשנת 2020 סמולדרס קיבלה אזרחות אמריקאית, תוך שהיא שומרת על אזרחותה הקנדית. היא הצהירה שחלק מהמניע שלה להפוך לאזרחית אמריקאית נובע מהבחירות לנשיאות ארצות הברית 2020.

פילמוגרפיה
קולנוע 
 שנה סרט תפקיד הערות2004בראש מורםעובדת קזינו Ill Fated מארי 2005 סופשבוע ארוך אלן 2009 The Slammin' Salmon טרה 2012 הנוקמים מריה הילGrassrootsקלייר 2013 מקום מבטחים קרלי ג'ו ויטליהטעות הגדולה אמה2014סרט לגווונדר וומןדיבוב באים ביחד טיפאני אמבר טיגפןקפטן אמריקה: חייל החורףמריה היל 2015 בלתי צפוי סמנת'ה אבוט Results קאטהנוקמים: עידן אולטרוןמריה היל2016The Interventionרוביג'ק ריצ'ר: אין דרך חזרהסוזן טרנר2017Literally, Right Before Aaronאליסון גונתר חייב למות ליסה מק'סלה2018 הנוקמים: מלחמת האינסוףמריה הילSongbirdג'ואן סקיי2019 סרט לגו 2: החלק השניוונדר וומןדיבוב הנוקמים: סוף המשחקמריה היל ספיידרמן: רחוק מהבית2020Cicadaסופי2024פנייה חדה (אנ')רייצ'ל דייוויס-מק'ולTBAEasy's WaltzמוניקהCupid & Me

טלוויזיה
 שנה סדרה תפקיד הערות2002Special Unit 2זואיפרק: "The Wish"ג'רמייהדבורהפרק: "Thieves' Honor"2003מרוץ לאתמולשרה וובפרק: "Brother's Keeper" Veritas: The Quest  ג'ולייט דרול תפקיד ראשי; 13 פרקים2004סמולווילשאנון בל / אווה אנדרוזפרק: "Bound"2005אנדרומדהג'יליאן2 פרקים ישנן בנות לי אוסטין 4 פרקים 2005–2014 איך פגשתי את אמא רובין שרבטסקי תפקיד ראשי (9 עונות); 208 פרקים2010איך להצליח באמריקההייליפרק: "Pilot" 2013–2015 סוכני  מריה היל 3 פרקים2016אנימלסאננידיבוב; פרק: "Flies." 2017 סדרה של צרות האם 8 פרקים2017–2018טבע של חתולכלב טבעדיבוב; 4 פרקים2017–2019חברים מהקולג'ליסה טרנרתפקיד ראשי (2 עונות); 16 פרקים2019משפחה בהפרעהלוסיל בלאת' הצעירה3 פרקיםחדר 104מריאן וואלאספרק: "The Specimen Collector"2019–2020סטאמפטאון (אנ')דקס פריוסתפקיד ראשי; 18 פרקים
גם מפיקה2020משפחת סימפסוןהידרנג'אהדיבוב; פרק: "Bart the Bad Guy"2021סיפור פשע אמריקאי: מוניקה לווינסקיאן קולטר5 פרקים2021–2023מה אם...?מריה הילדיבוב; 2 פרקים2022איך פגשתי את אבארובין שרבטסקיפרק: "Timing is Everything"בייבי בוס: בחזרה לעריסהסטלה צ'ימריקדיבוב; פרק: "The Great Medieval London Fire of 1135"High Schoolסימון בייטסתפקיד ראשי; 8 פרקיםLightning Wolvesמניטובהדיבוב; 2 פרקים2022–2024Mistletoe Murdersאמילי לייןפודקאסט; 18 פרקים2023פלישה סודיתמריה הילפרק: "Resurrection"2023–הווהמון גירל ושדינוזאורדיבוב; 6 פרקים2024נאשמים (אנ')ולנטינה פירספרק: "Val's Story"2024 - הווה שרינקינגסופיפרק: "Changing Patterns"2026סנגור במבחןאליסוןפרק 1 

 תיאטרון 
+שנהמחזהתפקידהערות2010Love, Loss, and What I Woreצוות שחקנית ראשיתיאטרון ווסטסייד (אנ'), אוף ברודוויי
10 ביוני 2010 - 26 ביוני 20102017Present Laughterג'ואנה לייפיטתיאטרון סנט ג'יימס (אנ'), ברודוויי
5 באפריל 2017 - 2 ביולי 2017

קישורים חיצוניים

הערות שוליים

קטגוריה:שחקניות קולנוע וטלוויזיה קנדיות
קטגוריה:שחקניות תיאטרון קנדיות
קטגוריה:מדבבות קנדיות
קטגוריה:דוגמניות קנדיות
קטגוריה:דוגמניות ילדות
קטגוריה:קנדים ממוצא הולנדי
קטגוריה:קנדים ממוצא אנגלי
קטגוריה:שחקנים ביקום הקולנועי של מארוול
קטגוריה:קנדיות שנולדו ב-1982
קטגוריה:קנדים שנולדו ב-1982